La façana de l’Ajuntament de Burjassot llueix ja la seua nova il·luminació
2025-07-24

La Regidoria de Serveis Municipals de l’Ajuntament de Burjassot, dirigida per Manuel Pérez Menero, ha finalitzat les obres de renovació de la il·luminació de la façana de l’edifici Consistorial.

Emmarcada dins de les accions que desenvolupa l’Ajuntament per a la reducció d’energia, consum i contaminació lumínica, la renovació de les lluminàries s’ha dut a terme gràcies al treball desenvolupat per la Brigada Municipal d’Obres.

Tal com pot apreciar-se en la imatge que acompanya aquesta informació, la façana ja llueix la seua nova il·luminació led que compta amb canvis d’intensitat, colors i franges.

Així, en el cas que siga factible i per a poder commemorar qualsevol data destacada per al municipi, la façana podrà canviar el color d ela seua il·luminació, com a suport al dia que se celebre.

La façana compta amb dues zones il·luminades que destacaran la seua zona superior.